અલબત્ત ગઈકાલે પરિણામો જાહેર થતાં જ લોકતંત્રનું જે ચિત્ર સ્પષ્ટ થયું છે તેમાં દેશભરના મતદારોએ માત્ર ને માત્ર દેશના સુરક્ષિત ભવિષ્ય અને નરેન્દ્ર મોદીના વિકાસ વિઝનને પોતાના ગણીને મતદાન કર્યું હોવાનું બહાર આવ્યું છે ગુજરાત સહિત દેશના એવા ઘણા રાજ્યો છે કે જ્યાં અનેક સ્થાનિક પરીબળોના અતિ પ્રભાવી સમીકરણો છતાં મતદારો એક માત્ર નરેન્દ્ર મોદીને ધ્યાને રાખીને જ ભાજપ તરફી મતદાન કર્યું હોય તેવું પરિણામ આવ્યું છે નરેન્દ્ર મોદીએ ગઈ કાલે કરેલા પ્રથમ ઉદ્બોધનમાં જણાવ્યું હતું કે દેશવાસીઓએ આ ફકીર ની જોલી ભરી દીધી છે હવે મારી જવાબદારીઓ વધી છે અને હું આ જવાબદારી ખૂબ જ નિષ્ઠાપૂર્વક નિભાવીશ તેમણે ત્રણ સંકલ્પ લીધા હતા જેમાં જણાવ્યું હતું કે હું કોઈપણ પ્રકારના અનિષ્ટ કોઈ કામ નહીં કરું, મારા માટે કંઈ નહીં કરું, અને મારા જીવનના પળે પળ અને શરીર ના કણ કણ ને હું રાષ્ટ્ર સેવામાં જ સમર્પિત કરી દઈશ, નરેન્દ્ર મોદીના આ ત્રણ સંકલ્પ ની સિદ્ધિ સિવાય દેશવાસીઓને બીજું શું ખપે?